burgasdotpro/wikipedia huggingface dataset:
CO Roubaix-Tourcoing

Club Olympique de Roubaix Tourcoing bol francúzsky futbalový klub, ktorý sídlil v meste Roubaix. Bol založený v roku 1945 zlúčením troch klubov Excelsior AC Roubaix, RC Roubaix a US Tourcoing. 
Najväčší úspech dosiahli keď vyhrali najvyššiu francúzsku futbalovú ligu v roku 1947. Tento úspech bol prvý aj posledný. Neskôr sa klub dostal do nižších súťaží a nakoniec bol po finančných problémov v roku 1970 rozpustený.
Leóbótes

Leóbótes môže byť:
Leónidas

Leónidas (iné názvy: Leonidas, Leónidás; "Leónidas") môže byť:
Leonidas môže byť aj:
Let Go

Let Go je debutový album kanadskej pop rockovej speváčky Avril Lavigne, ktorý bol vydaný 4. júna 2002. Album bol veľmi úspešný a po celom svete sa predalo cez 16 miliónov kusov.
Producenti albumu boli Antonio "L.A." Reid, The Matrix, Clif Magness, Curt Frasca a Peter Zizzo. Ako single vyšli z albumu piesne „Complicated“, „Sk8er Boi“, „I'm with You“, „Losing Grip“ a „Mobile".
Veľký Polom

Veľký Polom (; ) je najvyšší vrch slovenskej časti Moravsko-sliezskych Beskýd. Leží na slovensko-českej hranici, približne severozápadne od Čadce. 
Poloha.
Nachádza sa na severovýchode slovenskej časti Moravsko-sliezskych Beskýd, v geomorfologickom podcelku Zadné hory. Vrch leží na slovensko-českej hranici, na rozhraní Žilinského a Moravsko-sliezskeho kraja a okresov Čadca a Frýdek-Místek. Juhovýchodná časť patrí do katastrálneho územia Rakovej, severozápadná patrí obci Horní Lomná. Západným smerom kopíruje horský chrbát štátnu hranicu, opačným, východným smerom sa hrebeň odkláňa na české územie a cez vrch Tetřev () smeruje do obce Mosty u Jablunkova. Hrebeň tak tvorí rozvodnicu Čierneho a Baltského mora. Z juhovýchodných svahov steká voda prítokmi do Kysuce, severozápadné svahy patria povodiu Lomnej, smerujúcej do Olše. Východne sa nachádza Tetřev (), západne Muřinkový vrch ().
Opis.
Vrch je súčasťou horského chrbta, ktorý sa tiahne približne v západno-východnom smere. V masíve Veľkého Polomu z neho vybieha severným smerom rázsocha Úplazu (). Vrch je až 17. najvyšším vrcholom pohoria, no najvyšším v slovenskej časti. Je prevažne zalesnený a z vrcholovej časti sú len obmedzené výhľady. Z vhodných častí sa však naskytujú ďaleké horizonty. Vrchom prechádza hranica rozvodia Odry a Dunaja; českú časť odvodňujú prítoky rieky Lomná, ktorá ústi do Olše a tá do Odry. Slovenskú, juhovýchodnú časť odvodňujú prítoky Trstenej a Milošovského potoka, smerujúcich do Kysuce. Vrch leží v CHKO Kysuce a jeho východná časť patrí do rovnomennej prírodnej rezervácie.
Výhľady.
Vďaka nadmorskej výške a malým odlesneným plochám ponúka vrcholová časť obmedzené, no ďaleké výhľady. Z vhodných lokalít je mimo okolitých vrchov pohoria dobre pozorovateľných viacero susedných pohorí. Pri vhodných podmienkach je možné zhliadnuť vrcholy Sliezskych Beskýd, Kysuckých Beskýd, Malej Fatry a Javorníkov, ojedinele však aj masív Pilska a Babej hory, Vysoké Tatry, Veľký Choč či Strážov.
Turistika.
Veľký Polom, jeho okolie a hrebeň patrí medzi obľúbené turistické ciele. Je tu niekoľko chát: Skalka, Severka, Kamenná chata.
Areios

Areios (iné názvy: Áreios, Areus, Áreus) môže byť:
Areios alebo Áreios , po latinsky Arius, môže byť:
Mark Breeze

Mark Breeze, tiež známy aj ako DJ Breeze (vlastným menom Mark Brady) je britský UK Hardcorový producent a DJ. Najviac známy je svojimi piesňami „Let's Fly“ a „Jump a Little Higher“ a opakovanou spoluprácou na DJských mixoch pre hardcorové kompilácie ako je napríklad séria "Clubland X-Treme Hardcore".
Tiež je veľmi známy ako člen DJskej dvojice Styles &amp; Breeze spoločne s Darrenom Stylesom. Spolu nahrali viacero známych hardcorových a trance skladieb ako „Heartbeatz“ (16. miesto v UK), „You’re Shining“ (19. miesto v UK) či „Let Me Fly“ (59. miesto v UK).
Quadruplealliance

Quadruplealliance (iné názvy: štvorspolok, spolok/aliancia štyroch (veľmocí/mocností), zriedkavo "štvordohoda, štvoraliancia") môže byť:
Štvorspolok alebo zriedkavo quadruplealliance môže byť aj na začiatku 20. storočia označenie pre:
Štvordohoda je alternatívne označenie Dohody počas prvej svetovej vojny, pozri Dohoda (prvá svetová vojna)
Ivan Haluzický

 
Ivan Haluzický (* 9. marec 1913, Uherský Brod, Česko † 4. november 1965, Bratislava, Slovensko) bol dôstojník slovenského a česko-slovenského letectva, veliteľ posádky piešťanského letiska s ktorou prešiel do Slovenského národného povstania.
Život.
Narodil sa v Uherskom Brode. Jeho brat Juraj pôsobil ako hudobný pedagóg. Od roku 1938 pôsobil ako veliteľ 8. pozorovacej letky vo Vyškove. Operoval na strojoch Letov Š.328. Po vyhlásení Slovenského štátu pôsobil ako dôstojník slovenského letectva. Ako príslušník 11. letky sa zúčastnil ťaženia proti Poľsku a ZSSR.
Neskôr do 29. augusta 1944 pôsobil ako veliteľ letiska Piešťany. Po vypuknutí SNP organizoval protinacisticky zmýšľajúcich vojakov posádky a s asi 400 mužmi odišiel na povstalecké územie. Jednotka zanechala celý letecký park na letisku v Piešťanoch a na letisko Tri Duby dorazila ako motorizovaný oddiel. Príslušníci piešťanskej posádky neskôr bojovali pri Novej Bani, Martine, Vrútkach, Malom Šturci a Sučanoch ako súčasť povstaleckej armády.
Bol evakuovaný z povstaleckého územia a 22. septembra 1944 sa začal v poľskom Przemyśle precvičovať na sovietske lietadlá. Od 5. januára 1945 pôsobil ako veliteľ 2. československého stíhacieho leteckého pluku pôsobiaceho na východnom fronte.
Po vojne v rokoch 1945 – 1949 pôsobil ako veliteľ leteckého pluku v Piešťanoch. Neskôr po roku 1950 bol zatknutý a politicky prenasledovaný komunistickým režimom. V roku 1959 absolvoval Stavebnú fakultu Technickej univerzity v Bratislave. Zomrel v roku 1965 v Bratislave. Je pochovaný v Piešťanoch.
Clubland X-Treme Hardcore (kompilácia)

Clubland X-Treme Hardcore je séria kompilačných albumov značky Clubland, ktorú vydávajú vydavateľstvá Universal Music TV, AATW.
Hixxy

Hixxy, známy tiež ako DJ Hixxy, vlastným menom Ian Hicks (* 3. august 1975, Portsmouth, Anglicko) je britský UK Hardcorový a toho času happy hardcorový DJ a hudobný producent.
Hixxy je známy hlavne svojím účinkovaním na kompiláciách Bonkers. Takisto účinkoval v mnohých CD Clubland, predovšetkým v sériách kompilácií Clubland X-Treme Hardcore a Hardcore Til I Die. Svoju DJskú kariéru začal v roku 1996 vydaním skladby „Toytown“, ktorá sa stala veľkým hitom v Spojenom kráľovstve.
Homo aethiopicus

Homo aethiopicus môže byť:
Homo europaeus

Homo europaeus (príp. "Homo sapiens europaeus") môže byť:
Homo niger

Homo niger môže byť:
Brachycefalus

Brachycefalus (zastarano "brychykefalus"; lat. "brachycephalus") alebo v treťom význame aj brachycefal (zastarano "brachykefal") môže byť:
Brachycephalus je rod žiab, pozri Brachycephalus (žaba).
Homo brachycephalus

Homo brachycephalus môže byť:
BMW rad 7 (E38)

BMW E38 je luxusný automobil radu 7, ktorý sa vyrábal v rokoch 1994 až 2001. E38 nahradil v roku 1994 BMW E32 a od modelového roku 2002 bol nahradený BMW E65.
Modely E38 boli v ponuke s 5-rýchlostnou automatickou alebo 5 či 6-rýchlostnou manuálnou prevodovkou. Štandardom v modeloch 730d, 740d, 740i/iL a 750i/iL bola 5-rýchlostná automatická prevodovka ZF. Európska ponuka motorov bola 725tds, 728i, 730i, 730d, 735i, 740i (4,0 and 4,4 L), 740d a 750i. V Severnej Amerike boli v ponuke s motormi 740i, 740iL a 750iL. Podstatne vzácnejší model 750iL s motorom 5,4 V12 bol vlajkovou loďou automobilky BMW s výkonom 240 kW/322 koní. Tento motor spolu s BMW 750i/iL zdieľal aj Rolls-Royce Silver Seraph. Zriedkavé európske verzie s predĺženým rázvorom boli vyrábané pod názvom „L7“. Boli k dispozícii vo variantoch 740iL (4,4 L V8) a 750iL (5,4 L V12).
Výbava radu 7 E38 obsahovala vysokotlakové ostrekovače svetlometov, automaticky nastavovacie HID xenónové svetlomety, elektrické strešné okno, audiosystém so 14 reproduktormi a štyrmi subwoofermi, rovnako ako 6-diskový CD menič, palubná satelitná navigácia (1994 – 1996 MKI so VDO Dayton-Carin systémom, 1997 – 2000 MKII navigácia založená na systéme Phillips so samostatným navigačným prijímačom Trimble, 2001 MKIII navigácia založená na systéme Phillips s interným prijímačom Trimble) a dažďový senzor. E38 nemal nikdy z výroby DVD-ROM navigačný systém (ale úprava na tento systém bola jednoduchá).
Alpina B12.
Na základe modelu 750i vyvinula nemecká tuningová firma Alpina v roku 1995 model B12 s 5,7-litrovým motorom s výkonom 284 kW/386 koní. V roku 1999 vyvinula model B12 so 6-litrovým motorom a výkonom 315 kW/428 koní. Oba tieto modely majú odstránený obmedzovač rýchlosti, pričom ich maximálna rýchlosť je 280 (B12 5,7L) a /h (B12 6,0L).
Aaron Burr

Aaron Burr (* 6. február 1756, Newark, New Jersey, USA – † 14. september 1836, Port Richmond, New York, USA) bol americký právnik a politik. Bol tretím viceprezidentom USA v období od 4. marca 1801 do 4. marca 1805.
Aaron Burr bol generálnym prokurátorom štátu New York (1789 – 1791), senátorom (1791 – 1797), poslancom New Yorku (1797 – 1799). Prehral prezidentské voľby v roku 1800 (spolu s Thomasom Jeffersonom získali rovnaký počet voliteľov, rozhodnutie priniesla Snemovňa reprezentantov až po 36. hlasovaní), stal sa ale viceprezidentom v rokoch 1801 – 1805.
Majstrovstvá Európy v netballe

Majstrovstvá Európy v netballe je najvyššie európske podujatie národných družstiev v netballe, ktoré riadi Európska netballová federácia (Netball Europe). Jeho história siaha do roku 1998, kedy sa vo Walese konal prvý turnaj majstrovstiev Európy. Prebiehajú každoročne a ide o otvorené ME, pretože sa na nich môžu zúčastniť aj družstvá európskych krajín, ktoré zatiaľ nie sú riadnymi členmi Netball Europe, prípadne neeurópske družstvá. Majstrovstvá sa uskutočňujú iba v ženskej kategórii. Dominuje v nich družstvo .
Majstrovstvá Európy tiež slúžia ako kvalifikácia európskych družstiev na majstrovstvá sveta.
ANThology

ANThology je druhý štúdiový album americkej rockovej skupiny Alien Ant Farm, ktorý bol vydaný v USA dňa 6. marca 2001 a v Austrálii a Spojenom kráľovstve dňa 19. marca 2001.
Singel „Smooth Criminal“ bol vydaný vo forme digital download pre sériu videohier "Rock Band" dňa 5. mája 2009.
Úspech.
V USA bol album certifikovaný na platinovú platňu za predaj viac ako 1,000,000 kusov.
Majstrovstvá Európy UEFA vo futsale

Majstrovstvá Európy UEFA vo futsale je najvyššie európske podujatie národných družstiev vo futsale, ktoré riadi Európska futbalová únia (UEFA). Jeho história siaha do roku 1996, kedy sa v Španielsku konal prvý turnaj majstrovstiev Európy. Do roku 2018 prebiehali s 2-ročnou periodicitou, od tohoto roku sa prejde na 4-ročnú periodicitu. Dominuje v nich družstvo Španielska, ktoré zvíťazilo sedemkrát. Dlho sa futsalové ME organizovali iba v mužskej kategórii, od roku 2019 UEFA ale vytvorila aj podujatie žien.
Majstrovstvá Európy neslúžia ako kvalifikácia na Majstrovstvá sveta FIFA. Družstvá si účasť na nich musia vybojovať v európskej kvalifikácii na MS, ktoré rovnako organizuje UEFA.
Dune

Dune je nemecký rave/techno/happy hardcore hudobný projekt, ktorý vznikol v roku 1995. Jeho názov pochádza z sci-fi noviel "Duna" od Franka Herberta. Medzi rokmi 1995 až 2003 fungoval v 3- až 4-člennej zostave, avšak dnes jediný člen Oliver Froning používa názov Dune ako svoj pseudonym.
Bryan Ferry

Bryan Ferry (* 26. september 1945, Washington, Tyne and Wear, Anglicko, Spojené kráľovstvo) je anglický spevák, skladateľ, klávesista, harmonikár a gitarista, ktorý svoju hudobnú kariéru začal na začiatku 70. rokov 20. storočia v skupine Roxy Music, s ktorou hrá dodnes. V roku 1973 začal Bryan Ferry svoju sólovú kariéru.
Ferry v iných médiách.
V roku 1985 Bryan Ferry spolupracoval na nahrávaní piesne „Is Your Love Strong Enough“ pre film "Legenda" režiséra Ridleya Scotta v hlavnej úlohe s Tomom Cruisom. Gitarové sólo pre túto skladbu nahral David Gilmour.
Gotthardský cestný tunel

Gotthardský cestný tunel (, ) je švajčiarsky cestný tunel, ktorý prechádza alpským Gotthardským masívom. Bol otvorený v roku 1980 a leží na diaľnici A2 spájajúcej mestá Luzern a Lugano. Má vybudovaný len jeden tubus a s dĺžkou 16,918 km je tretí najdlhší cestný tunel na svete.
Bad Day

„Bad Day“ je jednou z dvoch predtým nevydaných skladieb a hlavný singel kompilačného albumu "" americkej rockovej skupiny R.E.M..
Hudobné video režíroval Tim Hope a bolo natáčané vo Vancouveri. Je paródiou na televízne spravodajstvo a produkovala ho spoločnosť Passion Pictures.
Pôvodnú verziu tejto piesne, toho času nazvanej „PSA“ („Public Service Announcement“) natočila skupina ako demo ešte v polovici 80. rokov pri príprave albumu "Lifes Rich Pageant", ale napokon ju na album nezaradila. Namiesto toho vznikla veľmi podobná pieseň It's the End of the World as We Know It (And I Feel Fine). Až v roku 2003 nahrala a vydala skupina R.E.M. riadnu štúdiovú verziu piesne „Bad Day“, ktorá ešte predtým prešla textovými ako aj aranžmánovými zmenami oproti „PSA“. Pôvodné demo bolo vydané v roku 2011 na bonusovom disku "The Athens Demos" reedície albumu "Lifes Rich Pageant".
François-René de Chateaubriand

François-René de Chateaubriand, inak aj François-René, vikomt de Chateaubriand, (* 4. september 1768, Saint-Malo, Francúzsko – † 4. júl 1848, Paríž) bol francúzsky spisovateľ romantizmu, diplomat a politik. Je všeobecne považovaný za jednu z ústredných osobností francúzskeho romantizmu a literatúry. Niektoré zdroje ho radia do obdobia preromantizmu, čo je prechod medzi klasicizmom a osvietenstvom ku romantizmu. Podobne je zaraďovaná i Madame de Staël. Preromantizmus bol však definovaný až v prvej polovici 20. storočia a v mnohých francúzskych zdrojoch sa nevyskytuje.
Životopis.
Jeho otcom bol gróf René-Auguste de Combourg (1718 - 1786) a matkou Appoline de Bedée (1726 - 1798). Mal piatich starších súrodencov (brata Jeana-Baptistu a štyri sestry: Marie-Anne, Bénigne, Julie a Lucille). François-René žil ako dieťa najprv v Saint-Malo a od roku 1777 na panstve svojho otca v Combourgu. Študoval na kolégiách v Mont-Dole a v Rennes, neskôr chvíľu pôsobil v armáde. 
Chateaubriand bol politicky činný v rojalistickom hnutí v období prvého cisárstva a tzv. reštaurácie (1815 - 1830). Je však predovšetkým známy svojim literárnym pôsobením a patrí medzi najznámejších spisovateľov. Jeho opisy prírody a citová analýza „ja“ sa stali modelom pre generáciu romantických spisovateľov vo Francúzsku („Chcem byť ako Chateaubriand alebo nič“, vyhlásil mladý Victor Hugo). 
Bol tiež prvým, ktorý vo svojom diele „René ou les Effets de passions“(1802) formuloval „hmlu vášní“, ktorá sa stala typickou témou romantizmu a urobila z "Reného" emblematickú osobnosť tejto novej citovosti, vytvorenej v širokej a rytmizovanej próze, ktorú jeho ohovárači kvalifikovali ako prehnanú.
Zdieľal náklonnosť pre exotizmus módny v tej dobe. Do jeho diela sa tak dostalo prostredie severnej Ameriky, napr. „Atala“ (1801) alebo aj „Les Natchez“ (1826). Ďalšou témou bolo cestovanie po Stredomorí, napr. „Itinéraire de Paris à Jérusalem“ (1811).
Dielo „Mémoires d'outre-tombe“ sa stalo Chateaubriandovým pamätníkom, ktorého prvé knihy rekonštruovali jeho detstvo a vzdelanie v prostredí nižšej šľachty v Saint-Malo a v Combourgu. Ďalšie diely odrážajú historické deje, ktorých bol svedkom v rokoch 1789 – 1841. To robí tento text majstrovským autobiografickým dielom a zároveň významným historickým svedectvom.
Majstrovstvá Európy v softbale

Majstrovstvá Európy v softbale je najvyššie európske podujatie národných družstiev v softbale (fast-pitch softbal), ktoré riadi Európska softbalová federácia (ESF, od roku 2017 Softball Europe). Jeho história siaha do roku 1979, kedy sa v Taliansku konali prvé majstrovstvá Európy žien. Prvý turnaj mužov sa konal až v roku 1993 v Česku. Majstrovstvá prebiehajú s 2-ročnou periodicitou. V ženskej kategórii existovala v rokoch 1997 až 2009 aj tzv. "B skupina majstrovstiev Európy", v ktorej súťažili výkonnostne slabšie reprezentačné družstvá, a slúžila vlastne ako kvalifikácia na hlavný turnaj ME.
Majstrovstvá Európy zároveň slúžia ako kvalifikácia európskych družstiev na majstrovstvá sveta.
Milan Jambor

Milan Jambor (* 27. november 1975) je slovenský futbalista, ktorý hráva na pozícii obrancu. V súčasnosti je hráčom FK Svit.
Od leta 2006 bol hráčom klubu FK Viktoria Žižkov. Počas kariéry hrával aj za 1. FC Tatran Prešov, FC Košice a FK Matador Púchov. 
V zápase prvého kola Pohára UEFA 2003/04 strelil proti FC Barcelone ako hráč FK Matador Púchov gól na 1:1 v tretej minúte nadstaveného času druhého polčasu. Zápas sa aj skončil výsledkom 1:1.
Má aj syna Timoteja Jambora, ktorý hrá v momentálnej sezóne za Fortuna ligový tím MŠK Žilina.
Paul Kodish

Paul Kodish (* 22. január 1965, Willesden, Londýn, Anglicko) je anglický profesionálny bubeník. Kodish počas svojej kariéry vystupoval s viacerými interpretmi ako hip-hopová skupina Whodini v roku 1986 či drum and bassová skupina Bad Company. Takisto bol jedným z dvoch bubeníkov elektronickej skupiny Apollo 440 v rokoch 1997 až 2005 a v rokoch 2006 až 2009 bol bubeníkom austrálsko-britskej drum and bassovej skupiny Pendulum. Neskôr počas roku 2010 strávil krátky čas v liverpoolskej skupine Killaflaw a nahrával bicie pre svoj debutový album "Sleaze and Grit". V súčasnosti je bubeníkom v koncertnej skupine DJa Fresha na turné FRESH/Live.
Hudobné vybavenie.
Kodish hrá na vlastnej bicej súprave, ktorá obsahuje bubny Gretsch Drums a činely Zildjian. Tiež používa paličky a pedále ddrum a viacero ďalších perkusných nástrojov vrátane zvonov a 30" gong.
Zildjian činely:
Gretsch Renown Maple bubny:
Ďalšie príslušenstvo:
Kyselina asparágová

Kyselina asparágová (skratka Asp alebo D) je proteínogénna aminokyselina. V bočnom reťazci obsahuje karboxylovú skupinu, je to teda kyslá, polárna a hydrofilná aminokyselina. Jej konjugovaná zásada sa nazýva aspartát.
Kyselina asparágová je súčasťou bielkovín, v procese proteosyntézy je kódovaná tripletmi GAU a GAC. Kyselina asparágová stereocentrum, takže môže existovať v dvoch enantioméroch, ale v proteosyntéze vystupuje len -aspartát. Kyselina asparágová, presnejšie povedané karboxylová skupina v jej bočnom reťazci, je katalytickou skupinou tzv. aspartátových proteáz.
Metabolický význam.
Okrem svojej úlohy v metabolizme je tiež substrátom pre mnoho biochemických pochodov, je intermediátom ureo-syntetického cyklu a jedným z hlavných substrátov pre syntézu purínových aj pyrimidínových báz. Z aspartátu môže byť syntetizovaná aminokyselina asparagín. U rastlín a mikroorganizmov je tiež prekurzorom pri syntéze esenciálnych aminokyselín metionínu, treonínu, izoleucínu a lyzínu.
Ďalšia významná úloha kyseliny asparágovej je v tzv. malát-aspartátovom člnku, slede chemických reakcií, pri ktorých sa prenášajú redukčné ekvivalenty cez membránu mitochondrií.
Aspartát je, spoločne s glutamátom, hlavný excitačný neurotransmiter mozgu a miechy, i keď úloha aspartátu ako excitačného neurotransmiteru v niektorých druhoch buniek bola spochybnená. Aspartát a glutamát sa viažu na NMDA receptor.
Biosyntéza a degradácia.
Kyselina asparágová je neesenciálna aminokyselina, vzniká v jedinom kroku transamináciou oxalacetátu. Reakcia je zvratná, oxalacetát môže ďalej vstúpiť do Krebsovho cyklu, alebo môže byť použitý pri syntéze glukózy. Preto je aspartát považovaný za glukogénnu aminokyselinu.
Vysokoškolské biblické hnutie

Vysokoškolské biblické hnutie (VBH) je občianske združenie, ktoré združuje kresťanov, ktorí prijímajú doktrinálne zásady, ktoré vyznáva VBH a sú spojení so školským a akademickým prostredím.
Spoločnosť vznikla 30. novembra 1992. Vydáva občasník "Spravodaj VBH".
VBH spolupracuje s viac ako 150 podobnými hnutiami v zahraničí, združenými v IFES (International Fellowship of Evangelical Students). IFES je spoločenstvo autonómnych hnutí pracujúcich na školách a univerzitách po celom svete, založené v roku 1949 počas stretnutia vedúcich predstaviteľov desiatich kresťanských študentských hnutí na Harvardovej univerzite v USA.
Skupinky VBH sa stretávajú vo väčšine univerzitných miest na Slovensku: Bratislava, Trnava, Nitra, Zvolen, Banská Bystrica, Žilina, Martin, Prešov, Košice. V Bratislave združenie prevádzkuje kníhkupectvo Jonatán. Činnosť VBH je financovaná z dobrovoľných príspevkov a darov.
Lukrécia (Lorenzo Lotto)

Lukrécia (úplný názov "Portrét dámy ako Lukrécie", ) je názov portrétneho diela talianskeho renesančného umelca Lorenza Lotta.
Námet diela.
Námetom obrazu sa stala udalosť zo starorímskych dejín. Podľa starorímskej legendy bola cnostná Lukrécia manželkou rímskeho šľachtica Lucia Tarquinia Collatina. Znásilnil ju syn rímskeho kráľa Lucia Tarquinia Superba Sextus. Zneuctená žena dala prednosť samovražde pred životom v zahanbení. Táto udalosť údajne predznamenala skazu etruského kráľovského rodu a zánik rímskeho kráľovstva v roku 510 pred Kr.
Udalosť vedúca k záhube mladej ženy sa stala vyhľadávaným námetom maliarov takmer každej umeleckej epochy (Botticelli, Tizian, Albrecht Dürer, Rembrandt, Hans von Aachen a ďalší). Lukrécia sa stala symbolom čistoty a manželskej vernosti.
Kompozícia a ikonografia.
Lorenzo Lotto predstavuje Lukréciu ako ženu v trojštvrťovom profile, stojacu za operadlom stoličky typickej pre obdobie renesancie. Je oblečená do krásnych, bohato zriasených šiat, dokazujúcich jej významné spoločenské postavenie. Odvracia sa ľahko od diváka. Držiac v ľavej ruke divákovi ukazuje obrázok nahej mladej ženy, ktorá si práve vráža dýku do hrude. Pre význam obrazu je dôležitým latinský nápis na lístku ležiacom na stole: "NEC VILA IMPUDICA LUCRETIA EXEMPLO VIVET" ("Podľa Lukréciinho príkladu nemá žiadna zneuctená žena ďalej žiť").
"Lukrécia" patrí medzi Lottove najlepšie diela najmä precízne zvolenou paletou farieb. Na tvári postavy je zrejmý Giorgioneho vplyv, ale kontrast jej jasne belostných ramien a zvodne naznačeného dekoltu s jasne ohraničeným striedaním červenej a zelenej farby jej šiat odzrkadľuje vplyv Tiziana. Zaujímavým umeleckým doplnkom, ojedinelým v benátskom renesančnom maliarstve, je drahý šperk na zlatej retiazke visiaci z Lukréciinho výstrihu.
Here and Now

Here and Now je siedmy štúdiový album kanadskej rockovej skupiny Nickelback, ktorý bol vydaný dňa 21. novembra 2011 cez vydavateľstvo Roadrunner Records. Dňa 26. septembra 2011 boli prostredníctvom oficiálnej internetovej stránky skupiny vydané vo forme bezplatného stiahnutia dva single – „Bottoms Up“ a „When We Stand Together“. O deň neskôr boli obe piesne vydané vo forme digital download na iTunes.
Zostava.
Nickelback
Žlté pleso

Žlté pleso, často sa používa aj v zdrobnenej forme "Žlté pliesko" (, , ) je plytké pleso v Žltej kotlinke, najvyššej z troch dolín Doliny Bielych plies, pod východnou stenou Jahňacieho štítu vo Vysokých Tatrách. Leží v nadmorskej výške . Má rozlohu . Dlhé je , široké a hlboké . K plesu nevedie turistický chodník.
Názov.
Názov nie je výstižný, lebo voda v plese má zelenkastý odtieň. Napriek tomu sa tak ako pleso volá "Žltá kotlinka". Nie je jasné, ako názov vznikol.
Okolie.
Nad plesom je na západnej strane Jahňací štít a na juhozápadnej Kozí štít, z ktorých je pleso vidieť. Smerom na juh sa nachádzajú vo Vyšnej a Nižnej Žeruchovej kotlinke Vyšné Žeruchové pliesko a Nižné Žeruchové pliesko.
Karosa LC 736

Karosa LC 736 je diaľkový zájazdový autobus, ktorý v rokoch 1984 až 1997 vyrábala československá automobilka Karosa vo Vysokom Mýte. Model LC 736 je luxusnejšou verziou modelu LC 735.
Konštrukcia.
Karoséria a interiér.
Autobus LC 736 je konštrukčne takmer zhodný s typom LC 735. Ide o dvojnápravový autobus s polosamonosnou karosériou panelovej konštrukcie a motorom umiestneným za zadnou nápravou. V pravej bočnici sa nachádzajú dvoje výklopné dvere. Tie prvé sú dvojkrídlové so šírkou a umiestnené pred prednou nápravou, druhé sú jednokrídlové so šírkou a nachádzajú sa za zadnou nápravou. Na rozdiel od typu LC 735 sú niekedy tieto zadné dvere iba núdzové, teda sa tu nenachádzajú schody a dvere sú vysoké len od podlahy autobusu ku stropu. Polohovateľné sedadlá pre cestujúcich sú rozmiestnené 2+2 na vyššej podlahe, čo umožnilo zväčšiť objem batožinového priestoru, nachádzajúceho sa medzi nápravami, z (Karosa C 734) na (LC 736). Ulička medzi sedadlami je široká . Nad sedadlami sú umiestnené police s pevnými dnami pre batožinu (LC 735 má police sieťované) a tiež rozvod čerstvého vzduchu, ktorý si každý cestujúci môže ovládať individuálne (tento rozvod LC 735 nemá) a bodové osvetlenie. Zájazdové autobusy majú v priestore predných dverí tiež často namontovanú sklopnú sedačku pre sprievodcov. V priestore za vodičovým miestom je umiestnený box s chladničkou a kávovarom. Kapacita je 44 miest na sedenie.
Od roku 1992 sa do modelu LC 736 montovala klimatizácia či lepené sklá.
Motor a pohon.
Zadná náprava Rába A – 018.41 má stály prevod 4,40. Pohotovostná hmotnosť je , celková je . S motorom LIAZ ML 636 E (175 kW/238 koní) dosahuje maximálnu rýchlosť /h a zrýchlenie z 0 na /h za 24,5 s. V roku 1986 dostala po modernizácii zadnú nápravu Detva z Hriňovských strojární a silnejší motor LIAZ ML 637 s výkonom 189 kW/257 koní.
Výroba a prevádzka.
Prototyp autobusu LC 736 vznikol v roku 1978, o dva roky neskôr boli vyrobené dva prototypy tzv. expresnej verzie, ktorá bola určená na prevádzku na diaľniciach a cestách 1. triedy. Sériová výroba prebiehala v rokoch 1984 až 1997, po roku 1992 ale už v menších množstvách. V roku 1997 bol vyrobený posledný jediný autobus dodaný do Ruska. Linkové a mestské autobusy rady 700 boli naďalej (do roku 1999) vyrábané pod označením 800, v ponuke bol aj diaľkový autobus Karosa LC 836, ale žiadny zákazník si ho neobjednal. Medzi rokmi 1978 a 1997 bolo vyrobených celkovo 1718 autobusov LC 736.
Autobusy LC 736 boli často (najmä po roku 1989) používané ako zájazdové a s českými a slovenskými občanmi precestovali skoro celú Európu. Tento typ je dnes (2024) už nepoužívaný, z dôvodu zastaranosti a úrovňou plnenia emisných noriem. Taktiež závod Karosa a výroba autobusov tejto značky sú minulosťou.
Majstrovstvá Európy v bejzbale

Majstrovstvá Európy v bejzbale sú najvyššie európske podujatie národných družstiev v bejzbale, ktoré riadi Európska bejzbalová konfederácia (CEB). Ich história siaha do roku 1954, kedy sa v Belgicku konali prvé majstrovstvá Európy. Od roku 1958 prebiehajú s 2-ročnou periodicitou. ME prebiehali dlho iba mužskej kategórii, ale v roku 2019 sa uskutočnil už aj prvý turnaj v ženskej kategórii. Dominujú na nich družstvá a , ktoré až na turnaje v rokoch 1955 a 1967 zvíťazili vo všetkých ostatných.
Majstrovstvá Európy do roku 2010 zároveň slúžili ako kvalifikácia na majstrovstvá sveta či bejzbalový turnaj Letných olympijských hier.
Od roku 1984 sa organizovali aj tzv. "Majstrovstvá Európy B kategórie", ktoré mali v rokoch 2005 až 2012 prestávku a nahradila ich kvalifikácia na ME. Na nich súťažili výkonnostne slabšie tímy o možnosť prebojovať sa do A kategórie ME. V roku 2014 mali premiéru "Majstrovstvá Európy C kategórie", v ktorých družstvá súťažia o postup do B kategórie ME. Od roku 2021 sa opäť organizuje kvalifikácia na ME.
Miletínky (prírodná rezervácia)

Miletínky sú prírodná rezervácia ev. č. 1234 neďaleko obce Ktiš v okrese Prachatice. Oblasť spravuje Agentúra ochrany prírody a krajiny ČR.
Predmetom ochrany je borovicový les prirodzeného zloženia na serpentinitovom podklade.
Pneumatoraptor

Pneumatoraptor bol rod malého mäsožravého dinosaura (teropóda). Jediným druhom jeho Pneumatoraptor fodori.
Žil v období vrchnej kriedy (asi pred 85 miliónmi rokov) na území dnešného Maďarska. Materiál pozostáva iba z jediného lopatkového pletenca, ktorý bol objavený vo vrstvách súvrstvia Csehbánya na lokalite Iharkút v pohorí Bakonský les na západe krajiny. Vek súvrstvia zodpovedá geologickému stupňu santón, je teda vrchnokriedové.
Typový druh "Pneumatoraptor fodori" bol pomenovaný na počesť Gézy Fodora, ktorý financoval vykopávky. Rodové meno Pneumatoraptor („vzdušný zlodej/raptor“) je odvodené z faktu, že fosílne kosti obsahovali početné vzdušné dutiny. Tento malý teropód dosahoval len zhruba polovicu dĺžky svojho príbuzného rodu Sinornithosaurus. Taxonomické zaradenie nie je úplne isté, nepochybne však ide o zástupcu skupiny Paraves, obsahujúcu vtáky a ich najbližších dinosaurích príbuzných. Na lokalite boli objavené ešte ďalšie fosílie teropódov (zuby, pazúry, stavce a časti končatiny), tie však môžu a nemusia patriť tomuto rodu.
Majstrovstvá sveta v bejzbale mužov 2011

Majstrovstvá sveta v bejzbale mužov 2011 boli v poradí 39. majstrovstvá sveta v bejzbale mužov. Bolo to najvyššie medzinárodné podujatie Medzinárodnej bejzbalovej federácie (IBAF) v roku 2011, ktoré sa konalo za účasti 16 tímov. Konalo sa od 1. – 15. októbra 2011 v štyroch panamských mestách: Panama, Aguadulce, Santiago de Veraguas a Chitré. Po ôsmich rokoch sa tak vrátili MS v bejzbale na americký kontinent, keď ich v roku 2003 organizovala Kuba. Nováčikom bolo iba družstvo Grécka. Druhýkrát sa majstrom sveta stalo európske družstvoHolandsko, po 73 rokoch, keď v roku 1938 získalo titul Spojené kráľovstvo.
Panama získala právo hostiť tieto MS na zasadnutí IBAF v Havane v januári 2011. Bol to zároveň posledný turnaj majstrovstiev sveta, keďže IBAF od roku 2015 spustila novú súťaž so 4-ročným cyklomIBAF Premier 12.
Kvalifikácia.
Pozn: Portoriko a Nikaragua z amerického kontinentu nahradili odstupujúce družstvá a .
Anne Bancroft

Anne Bancroft, vlastným menom Anna Maria Louisa Italiano (* 17. september 1931, Bronx, New York, New York, USA † 6. jún 2005, Manhattan) bola americká herečka a predstaviteľka školy metodického herectva. 
Počas svojej viac než päťdesiatročnej hereckej kariéry získala rad najvyšších filmových ocenení, vrátane Oscara za stvárnenie Anne Sullivan Macy vo filme "The Miracle Worker" (za túto postavu získala aj cenu BAFTA, cenu Národnej spoločnosti filmových kritikov či nomináciu na Zlatý glóbus). Ďalej získala ďalšiu cenu BAFTA, dvakrát Zlatý glóbus, cenu Emmy, dvakrát ocenenia Tony Award, rad ocenení na filmových festivaloch a mnoho nominácií na filmové ceny.
Lukrécia

Lukrécia môže byť:
Deinonychosauria

Deinonychosauria („jaštery so strašným pazúrom“) je klad teropódnych dinosaurov, príbuzných dnešným vtákom. Žili v období strednej jury až vrchnej kriedy na väčšine svetových kontinentov. Do tejto skupiny patria tri čeľade – Archaeopterygidae, Dromaeosauridae a Troodontidae. Najväčším zástupcom bol najskôr severoamerický dromeosaurid Utahraptor (dĺžka okolo 7 metrov), najmenším potom čínsky archeopterygid Anchiornis o dĺžke iba .
Opis.
Deinonychosauria boli ľahko stavané živočíchy, pohybujúce sa podobne rýchlo ako “pštrosovité” dinosaury (Ornithomimosauria). Hlavy mali pomerne veľké a čeľuste vyzbrojené s dozadu zahnutými zubami s ostrými vrúbkami. Na svojich zadných, štíhlych končatinách mali štyri prsty, pričom prvý bol výrazne zakrpatený. Váha ich tela zostávala na treťom a štvrtom prste a na druhom prste sa nachádzal predĺžený kosákovitý pazúr, ktorý bol počas behu zatiahnutý. Spojením inteligencie, obratnosti a rýchlosti mohli tieto dinosaury loviť vo svorkách, podobne ako dnešné vlky, aby dokázali uloviť aj živočíchy niekoľkokrát väčšie ako ony. Podobne, ako ostatné Maniraptora, aj Deinonychosauria boli takmer určite operené.
Klasifikácia.
Infrarad Deinonychosauria:
Diskurz (filozofia)

Diskurz má vo filozofii rôzne definície. Pojem do filozofie zaviedol R. Descartes. V súčasnosti sa chápe ako usporiadaný súbor viet o danom predmete, konkrétna podoba vedenia. Hlavný zástancom tohto typu definície je M. Foucault. Podľa Foucaulta je diskurz pravidlami riadená prax, ktorá vytvára/generuje reťaz alebo súvislý systém výpovedí, čiže foriem vedenia, ako napr. medicína, psychiatria, biológia.
Patricia Nealová

Patrica Nealová (* 20. január 1926, Packard, Kentucky, USA† 8. august 2010, Edgartown, Massachusetts) bola americká herečka, manželka britského spisovateľa Roalda Dahla, nositeľka ceny Americkej filmovej akadémie Oscar, prestížnej divadelnej ceny Tony a aj Zlatého glóbusu.
Životopis.
S herectvom začínala, tak ako mnoho iných amerických hercov, v New Yorku na Broadwayi. V roku 1947 dostala prestížnu americkú divadelnú cenu Tony za predstavenie "Another Part of the Forest".
Vo filme začínala v roku 1949 v snímke "John Loves Mary" po boku vtedajšieho herca Ronalda Reagana. V tom istom roku si zahrala i s Gary Cooperom, s ktorým potom nadviazala milostný vzťah, ktorý skončil tehotenstvom, následnou interrupciou, rozchodom a aj jej odchodom z Hollywoodu. V roku 1951 sa zoznámila s britským spisovateľom Roaldom Dahlom, za ktorého sa v roku 1953 vydala. Do Hollywoodu sa vrátila až v roku 1957, keď si zahrala vo filmovej dráme "Tvár v dave". V roku 1961 sa objavila po boku Audrey Hepburnovej aj v snímke "Raňajky u Tiffanyho".
Najväčší úspech jej však priniesol film "Hud" z roku 1963, ktorý jej vyniesol nomináciu na Zlatý glóbus, cenu BAFTA ako aj Oscara za najlepší ženský herecký výkon v hlavnej úlohe.
Patrica Nealová počas svojho tehotenstva v roku 1965 prekonala mozgovú mŕtvicu, ktorá si vyžiadala veľmi zložité liečenie a rehabilitáciu. Toto všetko absolvovala bez vplyvu na zdravotný stav jej dcéry Lucy. V roku 1968 si zahrala v v snímke "The Subject was Roses", za ktorý bola nominovaná na ďalšieho Oscara.
Za televízny film "The Homecoming: A Christmas Story" z roku 1971 Patrica Nealová získala cenu Zlatý glóbus a bola nominovaná aj na cenu Emmy.
V roku 1981 bol o udalostiach okolo jej mozgovej príhody počas tehotenstva v roku 1965 natočený životopisný televízny film "Príbeh Patrice Nealovej". Jej postavu v ňom stvárnila oscarová herečka Glenda Jacksonová.
Ladislav Maťašovský

Ladislav Maťašovský môže byť:
Mandibula

Mandibula (lat. "mandibula") môže byť:
Šebeš

Šebeš môže byť:
Julie Christieová

Julie Frances Christie (* 14. apríl 1941, Chabua, Assam, Britská India) je britská herečka, držiteľka ocenení ako sú Oscar, BAFTA a aj Zlatý glóbus.
Životopis.
Julie Christie sa narodila v Britskej Indii anglickým rodičom. Vo veku šesť rokov sa presťahovala do Anglicka, kde začala chodiť na základnú školu. Jej otec bol majiteľ čajovníkovej plantáže a matka bola maliarka. V Spojenom kráľovstve Julie vyštudovala "Central School of Speech and Drama" (voľne preložené: "Ústredná škola hovoreného slova a drámy").
Svoju hereckú kariéru Julie Christie začala v roku 1961 britských televíznych seriáloch televízie BBC. V roku 1962 nasledovala jej prvá filmová úloha v snímke "The Fast Lady". Jej prelomová hlavná úloha modelky Diany Scottovej prišla o tri roky neskôr v roku 1965 v snímke "Darling". Táto postava jej priniesla zisk ceny BAFTA, Zlatý glóbus a Oscara za najlepšiu herečku v hlavnej úlohe. V tomto istom roku natočila aj ďalšie dve snímky: filmy "Mladý Cassidy" a "Doktor Živago".
Medzi jej ďalšie známe aj významné filmy patria snímky "451 stupňov Fahrenheita" (1966 - nominácia na cenu BAFTA), "McCabe a pani Millerová" z roku 1971, za ktorý bola druhýkrát nominovaná na Oscara. V roku 1996 sa Julie Christie objavila v jednej z mnohých filmových adaptácií Shakespearovho "Hamleta", v tom istom roku hrala aj v snímke "Dračie srdce". V roku 2004 hrala vo filmoch "Harry Potter a väzeň z Azkabanu", "Trója" a "Finding Neverland".
Fable

„Fable“ je skladba švajčiarsko-talianskeho hudobníka Roberta Milesa. Je to druhý singel s jeho albumu "Dreamland". Singel sa stal hitom v niekoľkých krajinách a dostal sa do prvej desiatky v rebríčkoch v Rakúsku, Belgicku, Fínsku, Francúzsku, Nemecku, Írsku a Spojenom kráľovstve. Jeho najvyššia pozícia v Európe bola 2. miesto vo Fínsku. Skladba v roku 1997 dosiahla ako tretí singel v rebríčku Hot Dance Club Play 1. miesto a udržala sa počas jedného týždňa.
Nadličanka

Dychová hudba Nadličanka je súbor so 130 ročnou tradíciou. Pôsobí v obci Nadlice a patrí medzi najstaršie dychové hudby na Slovensku. Jej korene siahajú až do minulého storočia do roku 1880. V Hornonitrianskom regióne, v Trenčianskom kraji sa teší veľkej popularite a záujmu divákov a poslucháčov.
Homo leakeyi

Homo leakeyi môže byť:
Protosapient

Protosapient (lat. "Homo sapiens protosapiens") môže byť:
Homo sapiens protosapiens môže byť aj len nález človeka z lokality Swanscombe, teda Homo swanscombensis
Hungry Like the Wolf

„Hungry Like the Wolf“ je skladba britskej new wave skupiny Duran Duran. Skladba, ktorú napísali členovia skupiny produkoval Colin Thurston pre druhý štúdiový album skupiy "Rio". Skladba bola vydaná v máji 1982 ako piaty singel skupiny v spojenom kráľovstve. Skladba sa dostala do prvej päťky v rebríčku UK Singles Chart a získala striebornú certifikáciu od BPI.
Hudobné video režíroval Russell Mulcahy a bolo natáčané v pralesoch Srí Lanky. Hudobné video evokuje film "Dobyvatelia stratenej archy". Hudobné video vyhralo prvú ceny Grammy v kategórii Best Short Form Music Video v roku 1984.
Piltdown

Piltdown je osada vo Wealde v anglickom Sussexe. Známa je len tým, že dala meno vedeckému podvodu známemu ako piltdownský človek. Tento nález sa presnejšie uskutočnil kúsok od Piltdownu, na majetku Barkham Manor. Miesto nálezu dnes nie je prístupné verejnosti, lebo ide o súkromný majetok.
E-Type

Bo Martin Erik Eriksson (* 27. august 1965, Uppsala, Švédsko), viac známy ako E-Type, je švédsky eurodance hudobník.
Jeho debutový album "Made in Sweden" bol vydaný v októbri 1994. Predalo sa ho viac ako 100 000 kópií. V roku 2000 nahral skladbu „Campione 2000“, ktorá bola oficiálnou skladbou Majstrovstiev Európy vo futbale 2000. 
Jeho posledný album "Eurotopia" bol vydaný dňa 31. októbra 2007. V roku 2011 vydal E-Type EP, z ktorého prvý singel „Back 2 Life“ bol vydaný v januári 2011.
No Limit

„No Limit“ je skladba belgicko-holandskej skupiny 2 Unlimited vydaná v januári 1993. Skladba bola vydaná z ich druhého štúdiového albumu "No Limits". Skladba „No Limit“ je jednou z najznámejších eurodance skladieb a takisto bola celosvetovým hitom, pričom predalo sa celkovo 2,8 milióna kópií. Vrcholné pozície dosiahla v mnohých európskych rebríčkoch, pričom v americkom rebríčku Hot Dance Club Play dosiahla 21. miesto. V Európe bola skladba najpredávanejšou skladbou roku 1993.
Twilight Zone

„Twilight Zone“ je singel belgicko-holandskej skupiny 2 Unlimited. Dosiahol 2. miesto v rebríčku UK Singles Chart a 5. miesto v Hot Dance Club Play, čím sa stal ich najväčším hitom v tomto rebríčku. Britské vydanie singlu bolo zároveň aj prvým singlom skupiny vydaným vo Veľkej Británii so spevom speváčky Anity Doth, ktorý bol v predchádzajúcom singli „Get Ready for This“ vystrihnutý. Avšak rapovanie Raya Slijngaarda bolo tiež vystrihnuté. Inštrumentálna verzia skladby má odlišný zvuk ako pôvodná verzia. Má viac Hi-NRG štýl s pridanými basmi.
Majstrovstvá Európy v krikete

Majstrovstvá Európy v krikete sú najvyššie európske medzinárodné podujatie v krikete, ktoré riadi Európska kriketová rada (ECC). Ich história siaha do roku 1989, kedy sa v Anglicku konali prvé majstrovstvá Európy žien. Muži mali premiéru v roku 1996, v Dánsku. Majstrovstvá prebiehajú s 2-ročnou periodicitou a od roku 2011 sa organizujú v kriketovej verzii T20. V mužskej kategórii prebiehajú vo viacerých výkonnostných divíziách.
Od roku 2011 slúžia majstrovstvá Európy tiež ako kvalifikácia európskych družstiev na majstrovstvá sveta v T20 krikete.
Dopamín

Dopamín alebo 4-(2-aminoetyl) benzén-1,2-diol je chemická látka prirodzene vznikajúca v mozgu. Funguje ako neurotransmiter, aktivuje dopamínové receptory. Dopamín funguje aj ako neurohormón, ako taký je vytváraný v hypotalame.
Ak je dopamín umelo vpravený do organizmu, tak pôsobí na autonómnu nervovú sústavu – napríklad povedie k zrýchleniu pulzu alebo zvýšeniu krvného tlaku. Ale nemôže sa vstrebať priamo z krvi do mozgu, preto je podávaný ako liek, ktorý neovplyvňuje centrálnu nervovú sústavu. K zvýšeniu hladiny dopamínu napr. v mozgu pacientov trpiacich Parkinsonovou chorobou je možné prispieť nepriamo, napríklad podaním prekurzora dopamínu.
Funkcia.
Dopamín hrá významnú úlohu v motorických funkciách mozgu. Má rozhodujúci význam pri spracovaní informácií v čelovom laloku mozgu v kognitívnych funkciách mozgu.
Dopamín je spájaný so systémom príjemných vnemov, a s motiváciou k rôznym aktivitám. V určitých častiach v mozgu sa uvoľňuje pri prirodzených príjemných aktivitách, ako je napríklad príjem potravy, sex alebo fyzická aktivita. O tejto teórii sa často diskutuje v súvislosti s mechanizmom pôsobenia drog, ako sú kokaín alebo amfetamíny, ktoré vedú priamo alebo nepriamo k zvýšenej hladine dopamínu v súvisiacich častiach mozgu. Teória je súčasťou neurobiologického výkladu mechanizmu vzniku drogovej závislosti.
Ale teória, podľa ktorej je dopamín jednoducho „motivujúca chemikália,“ ktorá bola v raných fázach výskumu bežná, je teraz pokladaná za príliš zjednodušenú. Dopamín sa totiž v mozgu uvoľňuje aj pri nepríjemných podnetoch. Súčasný výskum naznačuje význam dopamínu skôr ako mechanizmus predvídania odmeny. Ako taký by mohol byť spájaný skôr s túžbou ako s potešením.
Charles Alexandre de Calonne

Charles Alexandre de Calonne,(* 20. január 1734, Douai, Francúzsko – † 30. október 1802, Paríž), bol francúzsky politik, minister a vrchný kontrolór financií počas vlády Ľudovíta XVI. v rokoch 17831787.
Životopis.
Calonne sa po nástupe do úradu pustil do nápravy fiškálnej krízy, pre čo našiel u Ľudovíta XVI. dostatok podpory. Začal zostavovať široký a ambiciózny plán zvýšenia príjmov a centralizácie riadenia štátnych financií. Kráľovi ho predstavil 20. augusta 1786. Jeho jadrom bol nový daňový systém, ktorý mal nahradiť staré dvadsiatkové daňové odvody a odstrániť daňové výnimky privilegovaných vrstiev.
Nový systém daní mal byť organizovaný podľa provincií a jeho úradníci mali byť volení poplatníkmi – majiteľmi v jednotlivých obvodoch a provinciách.
Tento hlavný návrh mal ako svoju súčasť balík racionalizačných reforiem, vrátane umožnenia voľného obchodu a odstránenia množstva lokálnych colných bariér a poplatkov vo vnútornom obchode.
Keď nastúpil do funkcie, našiel po predchodcoch štátny dlh vo výške 113 miliónov libier ako následok financovania americkej revolúcie, okrem iných aktivít. Na znovuoživenie ekonomiky zaviedol znovu zlatý štandard vo francúzskej mene (libra) a štátny účet diskontných úverov. Predstavil oficiálne balík týchto opatrení:
Tieto nové zákony neprešli, čo zapríčinila slabá mocenská a ekonomická pozícia Ľudovíta XVI. Návrh bol napadnutý a zamietnutý aj prispením Jacquesa Neckera, nasledujúceho ministra financií Francúzska.
Doména

Doména môže byť:
Homo capensis

Homo capensis môže byť:
Kampylobakteriálna enteritída

Kampylobakteriálna enteritída (zápal tenkého čreva) je infekčné hnačkovité ochorenie ľudí, ktorého pôvodcom sú baktérie rodu Campylobacter. Patogénne druhy produkujú toxíny podobné choleragénu a cytotoxíny. K najčastejším vyvolávateľom patria druhy "Campylobacter jejuni", "Campylobacter coli" a "Campylobacter laridis". 
Človek sa nakazí infikovanou vodou alebo potravinami (fast food, predovšetkým zle tepelne upravené kuracie mäso), prípadne kontaktom s nakazenými zvieratami (najmä hydina a ošípané). V určitom percente prípadov sa môže infekcia ohraničená na tenké črevo zmeniť prienikom baktérií do krvného obehu na systémové horúčkovité ochorenie s bolesťami brucha, výraznými až krvavými hnačkami a bolesťami hlavy. 
Samotná enteritída trvá 5 – 7 dní a často ustúpi i bez liečby. Liečba ťažšej infekcie je antibiotická, s dôrazom na stabilizáciu vnútorného prostredia (rehydratácia).
Zoznam biblických postáv identifikovaných v mimo biblických zdrojoch

Stará zmluva.
Zoznam uvádza mená a stručný popis osôb, spomínaných v Biblii, ktoré boli zároveň identifikované podľa mimo-biblických záznamov. Ide najmä o osoby z obdobia 9. – 6. storočia pred Kr. Boli identifikované podľa asýrskych a babylonských záznamov a pečatí.
Jednoznačne a nezameniteľne identifikované osoby
Nissan 350Z

Nissan 350Z (v Japonsku ako Nissan Fairlady Z) je dvojsedadlový športový automobil, ktorý v rokoch 2002 až 2009 vyrábala japonská automobilka Nissan ako piatu generáciu (kódové označenie Z33) série Z. 350Z vstúpil do výroby koncom roku 2002 a uvádzaný na trh bol v modelovom roku 2003. Počas prvého roka bol predávaný iba s karosériou kupé a ako roadster mal premiéru o rok neskôr. Najprv bol 350Z vo výbavách Enthusiast, Performance, Touring a Track, pričom roadster bol iba vo verziách Enthusiast a Touring. Výbava Track obsahovala ľahšie kolesá a brzdy Brembo, ale úprava podvozku bola rovnaká ako v ostatných verziách. V modelovom roku 2009 bol 350Z nahradený modelom 370Z.
Jonathan Edwards (atlét)

 
 
 
 
 
 
 
 
 
Jonathan Edwards (* 10. máj 1966, Londýn) je bývalý britský atlét, ktorý sa venoval trojskoku. Je aktuálnym držiteľom svetového rekordu v tejto disciplíne výkonom 18,29 m od augusta 1995.
Kariéra.
Jonathan Edwards istú dobu svojej kariéry odmietal súťažiť v nedeľu kvôli náboženskému presvedčeniu. Kvôli tomu napríklad nenastúpil na finále trojskoku na Majstrovstvách sveta 1991 v Tokiu.
Verbivka (Lypovecký rajón)

Verbivka () je dedina na Ukrajine v Lypoveckom rajóne Vinnyckej oblasti. Žije tu 520 obyvateľov.
Kozynci (Lypovecký rajón)

Kozynci () je dedina na Ukrajine v Lypoveckom rajóne Vinnyckej oblasti. Žije tu 369 obyvateľov.
Maximum Overdrive

„Maximum Overdrive“ je štvrtý singel belgicko-holandskej eurodance skupiny 2 Unlimited, z ich albumu "No Limits". Singel dosiahol 15. miesto v rebríčku UK Singles Chart.
Jasoň červenooký (Parnassius apollo Linnaeus, 1758) na Slovensku. História výskumu a ochrana.

Jasoň červenooký ("Parnassius apollo" Linnaeus, 1758) na Slovensku. História výskumu a ochrana – jedna z posledných knižných prác o jasoňovi červenookom v Európe, ktorá vyšla v roku 2011. Kniha je venovaná pamiatke slovenského parnassiológa Jána Zelného zo Žiliny.
Všeobecná charakteristika knihy.
Kniha je prvou monografiou o jasoňovi červenookom na Slovensku. Autorom je "Karol Kříž" a spoluautorom "Tomáš Kizek". Práca sa zaoberá základnými aspektami druhu a informuje čitateľa o hlavných faktoch zo života tohto motýľa. Práca má 200 strán textu formátu A4 a 39 farebných tabulí. Vyšla v nakladateľstve DOLIS a vydala ju Slovenská agentúra životného prostredia v Banskej Bystrici.
Obrázok motýľa (jasoňa) na čelnej strane knihy a fotografie zbierkového materiálu motýľov vyhotovil "Mgr. Martin Kšiňan".
Obsah diela.
Dielo je koncipované predovšetkým z hľadiska histórie výskumu tohto motýľa na území Slovenska a vysvetľuje základné princípy ochrany druhu. Je v nej uvedených viac ako 30 biografií významných slovenských i zahraničných autorov, ktorí prispeli svojou prácou k výskumu a poznaniu druhu. Popisuje bionómiu motýľa, anatómiu, pôvod jeho názvu, históriu výskumu i ochrany jasoňa na území Slovenska, ako i príčiny jeho ústupu na väčšine lokalít svojho výskytu. Tiež vysvetľuje teóriu jeho pôvodu na Slovensku. Obsahuje opis všetkých štrnástich poddruhov, ktoré boli na území Slovenska popísané. V prílohe knihy je bohatá čierno-biela i farebná dokumentácia s vyobrazením poddruhov, foriem, hostiteľských rastlín, biotopov, obrázkami húseníc, kukiel i historickými fotografiami zbierok, jedincami typového materiálu a pod. Bibliografia druhu je v publikácii spracovaná zatiaľ najrozsiahlejšie v celej svetovej literatúre, ktorá sa zaoberá týmto druhom motýľa.
V závere knihy je slovník odborných entomologických a zoologických názvov a termínov.
DJ Scot Project

DJ Scot Project, vlastným menom Frank Zenker, (* 29. máj 1973, Frankfurt nad Mohanom, Nemecko) je nemecký hard trance DJ a producent. Hudbu produkuje tiež pod pseudonymami "Arome" alebo "TOCS". 
Svoj prvý úspech si získal v roku 1994, keď vydal svoju prvú skladbu „X“, po ktorej nasledovala skladba „U I Got a Feeling“ v roku 1995, ktorá dosiahla 66. miesto v rebríčku UK Singles Chart. V roku 1998 nasledoval britský hit „Y (How Deep is Your Love)“, ktorý dosiahol 57. miesto v UK Singles Chart.